stanford-oval/wikipedia huggingface dataset:
พระยอดเมืองขวาง (ขำ ยอดเพชร)
ภาพลักษณ์และชื่อเสียง

ชื่อของพระยอดเมืองขวาง ภายหลังได้มีการนำไปใช้เป็นชื่อค่ายทหาร 1 แห่ง และค่ายตำรวจตระเวนชายแดน 1 แห่ง เพื่อเป็นอนุสรณ์ ซึ่งได้แก่
ค่ายพระยอดเมืองขวาง มณฑลทหารบกที่ 210 (มทบ.210) (เดิม จังหวัดทหารบกนครพนม) และ กองพันทหารราบที่ 3 กรมทหารราบที่ 3 ตั้งอยู่ที่บ้านพระยอดเมืองขวาง ตำบลกุรุคุ อำเภอเมืองนครพนม จังหวัดนครพนม
ค่ายพระยอดเมืองขวาง กองกำกับการ 3 กองบังคับการฝึกพิเศษ กองบัญชาการตำรวจตระเวนชายแดน ตั้งอยู่ที่บ้านหนองหอย ตำบลแจระแม อำเภอเมืองอุบลราชธานี จังหวัดอุบลราชธานี
เครื่องราชอิสริยาภรณ์

พ.ศ. 2432 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พระยอดเมืองขวาง ขณะปฏิบัติราชการสนามในฐานะเจ้าเมืองคำม่วน
สัญลักษณ์ของกองพันทหารราบที่ 3 กรมทหารราบที่ 3 ค่ายพระยอดเมืองขวาง
โดนวู่น

| โดนวู่น |
| --- | --- |
โดนวู่นที่ตั้งเมืองโดนวู่นในประเทศพม่า
พิกัด: 17°9′N 97°17′E﻿ / ﻿17.150°N 97.283°E﻿ / 17.150; 97.283
ประเทศ:  พม่า
รัฐ:  รัฐมอญ
จังหวัด: สะเทิม
อำเภอ: สะเทิม
เขตเวลา: UTC+6:30 (เวลามาตรฐานพม่า)
โดนวู่น (พม่า: ဒုန်ဝန်း) หรือที่ในวรรณคดีเรื่องราชาธิราชเรียกว่า เมืองวาน เคยเป็นราชธานีของอาณาจักรหงสาวดีอยู่ 5 ปี (ระหว่าง ค.ศ. 1364 ถึง ค.ศ. 1369) อันตรงกับรัชสมัยของพระยาอู่ กษัตริย์พระองค์ที่ 8 เนื่องจากเกิดกบฏขึ้นในเมาะตะมะภายใต้การนำของสมิงพระตะบะ เจ้าเมืองเมาะตะมะในขณะนั้น ทำให้พระยาอู่ต้องหลบหนีมาตั้งมั่นอยู่ที่โดนวู่นหรือเมืองวาน กระทั่งสถานการณ์ความขัดแย้งสิ้นสุดลง พระยาอู่จึงตัดสินพระทัยย้ายราชธานีอีกครั้งไปยังหงสาวดี เมื่อ ค.ศ. 1369 กระทั่งสิ้นสุดยุคอาณาจักรหงสาวดี
ในวรรณคดีเรื่องราชาธิราชได้กล่าวถึงเมืองโดนวู่นหรือเมืองวานว่า สร้างขึ้นพร้อมกับเมืองสะโตงที่อยู่บริเวณลุ่มแม่น้ำสะโตง ในรัชสมัยพระเจ้ารามประเดิด กษัตริย์พระองค์ที่ 2
บรรณานุกรม

Harvey, G. E. (1925). History of Burma: From the Earliest Times to 10 March 1824. London: Frank Cass & Co. Ltd.
Moore, Elizabeth H.; San Win (2014). "Sampanago: "City of Serpents" and Muttama (Martaban)" (PDF). SOAS: 216–237. {{cite journal}}: Cite journal ต้องการ |journal= (help)
| ด ค ก รัฐมอญ |
| --- | --- | --- |
เมืองหลวง: มอละมไยน์
| จังหวัดไจโท |  อำเภอไจโท  อำเภอบี้ลี่น  |  |
| จังหวัดมอละมไยน์ |  อำเภอไจมะรอ  อำเภอช่องโซน  อำเภอตาน-พยูซะยะ  อำเภอมุโดน  อำเภอมอละมไยน์  |  |
| จังหวัดเย่ |  อำเภอเย่  |  |
| จังหวัดสะเทิม |  อำเภอปอง  อำเภอสะเทิม  |  |
| เมืองสำคัญ |  กะมาแวะ  คอซา  ไจคะมี  ไจโท  ไจมะรอ  ช่องโซน  ซิต้อง  ซี่นไจ  ตาน-พยูซะยะ  ตุวูนนะวดี  บี้ลี่น  ปอง  มุโดน  มอละมไยน์  เย่  สะเทิม  |  |
ฮัลค์

สำหรับความหมายอื่น ดูที่ ฮัลค์ (แก้ความกำกวม)
| ฮัลค์ |
| --- | --- |
ฮัลค์มนุษย์ยักษ์เขียวจอมพลัง
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: The Incredible Hulk #1 (May 1962)
สร้างสรรค์โดย: สแตน ลี แจ็ค เคอร์บี้
ข้อมูลในเรื่อง
ชื่อจริง: โรเบิร์ต บรูซ แบนเนอร์
นามแฝง: โจ ฟิซิท,วอร์,กรีน สการ์, เวิลด์-เบรกเกอร์, เจดไจแอนท์, ซาร์คาสัน, ด็อคกรีน
สปีชี่ส์: ยอดมนุษย์ที่ได้รับรังสีแกมมา
ถิ่นกำเนิด: โลก
สังกัดทีม: อเวนเจอร์ส ดีเฟนด์เดอร์ส Horsemen of Apocalypse ฮัลค์บัสเตอร์ Titans Three อิลลูมิเนติ ดิ ไมท์ตี้ อเวนเจอร์ส ดิ นิว อเวนเจอร์ส นิว แฟนแทสติกโฟร์ The Order Pantheon ซีเคร็ท อเวนเจอร์ส ซีเคร็ท ดีเฟนด์เดอร์ส ชิ.ล.ด์. วอร์ บาวน์ด
ความสามารถ: บรูซ แบนเนอร์: สมองอันแสนจะอัจฉริยะ ฮัลค์: พลังเหนือมนุษย์,ความเร็ว,ความแข็งแกร่ง,ความคงกระพัน  สามารถไต่ผนังกำแพงได้หรือกระโดดขึ้นที่สูงได้  สามารถพัฒนาร่างกายและพลังได้ด้วยระดับความโกรธ 
ฮัลค์ (อังกฤษ: Hulk) หรือ ดร.โรเบิร์ต เดวิด บรูซ แบนเนอร์ (อังกฤษ: Dr.Robert David Bruce Banner) เป็นตัวละครยอดมนุษย์ในหนังสือการ์ตูนปรากฏเป็นครั้งแรกในหนังสือการ์ตูนของมาร์เวลคอมิกส์ เรื่อง "The Incredible Hulk" ตีพิมพ์ครั้งแรกเมื่อค.ศ. 1962ของมาร์เวลคอมิกส์ (Marvel Comics) ออกแบบโดยสแตน ลี (Stan Lee) และแจ็ค เคอร์บี้
ฮัลค์ปรากฏตัวในจักรวาลภาพยนตร์มาร์เวลในภาพยนตร์ได้แก่มนุษย์ตัวเขียวจอมพลัง, ดิ อเวนเจอร์ส, อเวนเจอร์ส: มหาศึกอัลตรอนถล่มโลก, ธอร์: ศึกอวสานเทพเจ้า, อเวนเจอร์ส: มหาสงครามล้างจักรวาล และอเวนเจอร์ส: เผด็จศึก
การสร้าง

สมัยก่อนที่จะเกิดฮัลค์ขึ้น ตอนนั้นมาร์เวลยังไม่มีตัวละครซูเปอร์ฮีโร่เด่นๆเลย แสตน ลีต้องการที่จะสร้างทีมซูเปอร์ฮีโร่แบบจัสติสลีก ออฟ อเมริกาของดีซีคอมิกส์ ลีจึงได้สร้างทีมซูเปอร์ฮีโร่ที่รวมทีมกันแต่แรกเลยนั่นก็คือแฟนแทสติกโฟร์ แต่เมื่อมันไม่ใช่สิ่งที่กองบรรณาธิการต้องการ ลีจึงสร้างตัวละครอสุรกายที่ได้รับแรงบันดาลใจมาจากเรื่องวิปลาสของด็อกเตอร์จีคอลกับมิสเตอร์ไฮด์หรือหมอลามก ของโรเบิร์ต หลุยส์ สตีเวนสัน และเรื่องแฟรงเกนสไตน์ ของแมรี เชลลีย์ ซึ่งแรงบันดาลใจคือจุดเด่นตัวละครคือในเวลากลางวันตัวเอกจะเป็นคนดีมีความสามารถที่น่ายกย่อง แต่ในเวลากลางคืนจะเปลี่ยนไปกลายเป็นผู้ที่ชั่วร้ายโหดร้าย เช่นเดียวกับตัวละครเอกในเวลากลางวันเป็น ดร.แบนเนอร์ แต่พอตกกลางคืนก็จะกลายร่างเป็นอสุรกายฮัลค์  เนื้อเรื่องกล่าวถึงนักฟิสิกส์ชื่อ ดร. บรูซ แบนเนอร์ ที่ประสบอุบัติเหตุจากการทดลองจนถูกรังสีแกมมา และเกิดความผิดปกติกับร่างกาย กลายร่างเป็นมนุษย์ตัวสีเขียวที่มีพละกำลังมหาศาล แต่ไม่สามารถควบคุมตัวเองได้
ประวัติ > วัยเด็ก

บรูซเติบโตมากับครอบครัวที่ชอบใช้ความรุนแรง พ่อของเขาดร.ไบรอัน แบนเนอร์เป็นนักวิทยาศาสตร์สาขาฟิสิกส์อะตอมที่เสียสติจากการทดลอง ทำให้เขาชอบทำร้ายเขาและรีเบคก้า แม่ของเขาตั้งแต่ยังเด็กเพราะอิจฉาที่รีเบคก้ารักลูกมากกว่าเขา ไบรอันเคยสงสัยว่าตัวเขานั้นได้รับสารอะไรบางอย่างมาจากตัวเขาหรือเปล่า เพราะบรูซนั้นเป็นเด็กอัจฉริยะมากกว่าเด็กทั่วไป จึงทำให้พ่อเรียกเขาว่าเด็กปิศาจ มีอยู่มาวันหนึ่งพ่อของเขาได้ฆ่าแม่ของเขาลงและได้ฉีดสารๆหนึ่งซึ่งทำให้ผู้ที่ถูกฉีดรอดจากแรงระเบิดของรังสีแกมมาให้กับเขา นั่นบรูซจึงเป็นคนที่เก็บกดและซ่อนความรู้สึกเก่ง และเป็นคนใจเย็นและมองเห็นพ่อของเขานั้นเป็นสัตว์ประหลาด ต่อมาบรูซได้ถูกป้าซูซาน ป้าแท้ๆของเขารับเลี้ยง บรูซเรียนจบมัธยมสาขาวิทยาศาสตร์ จากนั้นก็ได้ไปศึกษาวิทยาศาสตร์สาขาฟิสิกส์นิวเคลียร์จนจบปริญญาเอก
ประวัติ > กลายเป็นฮัลค์

จนต่อมาเขาได้ไปเป็นนักวิทยาศาสตร์ของโครงการแกมมาบอมบ์ที่นำโดยนายพลทันเดอร์โบลต์ รอสส์ ระหว่างการทดลองระเบิดแกมมา ได้มีเด็กหนุ่มคนหนึ่งซึ่งนั่งเล่นออร์แกนอยู่บนรถนามว่าริค โจนส์อยู่ในอาณาเขตระเบิด บรูซจึงเข้าไปช่วยริคมาจากเขตระเบิดและพาไปที่ห้องหลบภัย แต่บรูซหนีระเบิดไม่ทันบรูซจึงถูกแรงระเบิดและรับสารแกมมาเข้าไปเต็มๆ แต่โชคดีที่เขาไม่ตาย(เป็นผลมาจากสารเคมีในตัวของพ่อของเขา) เขาได้พักอยู่ที่ห้องพยาบาลของสถานีวิจัย บรูซค่อยๆกลายร่างเป็นอสุรกายและทำลายกำแพงห้องพยาบาลริคเห็นพวกทหารวิ่งมาดูว่าเกิดอะไรขึ้น ริคจึงพาอสุรกายฮัลค์หนีไป
ต่อมาริคได้เล่าเรื่องราวให้บรูซฟัง ริคจึงขังบรูซไว้ในห้องนอนทุกตอนกลางคืนเพราะตอนกลางคืนเขาจะกลายร่างเป็นฮัลค์ หรือบางทีก็พาฮัลค์ออกปราบเหล่าร้ายในยามค่ำคืนเพราะสาเหตุที่ทำให้บรูซกลายเป็นอย่างนี้ก็เป็นความผิดของเขาเช่นกัน ต่อมาได้มีการเปลี่ยนแปลงคือเวลาบรูซโกรธหรือจิตใจไม่มั่นคงเขาก็จะกลายร่างเป็นฮัลค์จนร่างสีเทากลายเป็นสีเขียว  บรูซและริคนั้นหาวิธีรักษาตัวเองเพื่อไม่ให้กลายเป็นฮัลค์ตลอดเวลาเพื่อหลบหนีจากการตามล่าของนายพลรอสส์ มีอยู่ครั้งนึงที่เบ็ตตี้สงสัยในตัวฮัลค์ว่า เวลาบรูซอยู่ที่ไหนริคอยู่ที่นั่น เวลาฮัลค์อยู่ที่ไหนริคอยู่ที่นั่น เบ็ตตี้จึงไปเล่าข้อสงสัยพวกนี้ให้นายพลรอสส์ฟัง นายพลจึงจับตัวริคมาสอบสวน แต่ฮัลค์ได้มาช่วยริคไว้ทันก่อนนั่นจึงทำให้ริครอดตัวไป ต่อมาหลังจากที่ฮัลค์และริคต้องหลบหนีการตามล่าจากพวกทหาร แบนเนอร์ได้บอกว่าจะขอแยกทางกับริค เพื่อที่จะต้องการให้ริคไปใช้ชีวิตตามเด็กวัยรุ่นทั่วๆไป ต่อมาฮัลค์ได้มาพบกับ"เซนทรี่"ผู้ที่แข็งแกร่งแทบที่สุดในมาร์เวล ฮัลค์และเซนทรี่ได้กลายเป็นคู่หูออกปราบอธรรมกันมาหลายปี จากนั้นเซนทรี่ได้ลบความทรงจำของทุกๆคนบนโลกในเรื่องความเป็นอยู่ของเขา นั่นทำให้ฮัลค์ลืมเลือนเซนทรี่ไปจนหมด
ประวัติ > อเวนเจอร์ส

ขณะที่ฮัลค์และริคร่วมแสดงคณะละครสัตว์ ฮัลค์ได้ถูกโลกิปั่นหัวจนทำให้ออกอาละวาด เพื่อที่โลกิจะหลอกให้ธอร์สู้กับฮัลค์ ริค โจนส์จึงส่งวิทยุสื่อสารขอความช่วยเหลือจากแฟนแทสติกโฟร์ แต่วิทยุได้ไปเข้าหูไอรอนแมน,แอนต์-แมนและวอสป์ พวกเขาจึงไปช่วยเหลือฮัลค์และธอร์ช่วยกันปราบโลกิ ต่อมาพวกเขาได้รวมทีมชื่อ" อเวนเจอร์ส " ต่อมาผู้คนในสมาชิกไม่เชื่อใจฮัลค์ ฮัลค์จึงลาออกจากทีมใน หนังสือการ์ตูนอเวนเจอร์สเล่มที่2 และนานๆครั้งเขาจะกลับมาร่วมทีมกับอเวนเจอร์สเป็นครั้งเป็นคราว
ประวัติ > แต่งงาน

บรูซยังคงเป็นนักวิทยาศาสตร์ของนายพลรอสส์เช่นเดิม รี้ด ริชาร์ดค้นพบวิธีหยุดการกลายร่างเป็นฮัลค์ จึงชักชวนบรูซมาทดลอง แต่ไม่ทันไรลีดเดอร์ศัตรูตัวฉกาจก็ได้ออกมาทำลายบ้านเมือง บรูซจึงกลายร่างเป็นฮัลค์เข้าสู้กับลีดเดอร์ และเกือบฆ่าลีดเดอร์สำเร็จ ต่อมาเขาได้แต่งงานกับเบ็ตตี้ รอสส์ แต่ไม่ทันจะแต่งงานลีดเดอร์ที่ร่วมมือกับไรห์โนก็ได้ยิงลำแสงแกมมาจากรถน้ำมันใส่บรูซจึงทำให้เขากลายเป็นฮัลค์ต่อหน้าผู้คนที่มาร่วมงานแต่งงาน จากนั้นไรห์โนได้เขามาสู้กับฮัลค์กลางงาน แต่ลีดเดอร์ได้ยิงลำแสงใส่ไรห์โนจึงทำให้คลุ้มคลั่ง ลีดเดอร์เคยเตือนไรห์โนว่าห้ามทำลายรถนี้ไม่งั้นมันจะระเบิด แต่ไรห์โนไม่ฟังพุ่งมาชนรถน้ำมันของลีดเดอร์ซะเอง ลีดเดอร์พยายามขับรถน้ำมันบินได้หนีแต่ไรห์โนเกาะบนยานและได้ระเบิดกลางท้องฟ้า
ประวัติ > แพลนเน็ท ฮัลค์

ทีมอิลลูมิเนติซึ่งเป็นทีมซูเปอร์ฮีโร่ที่มีสมาชิกได้แก่โทนี่ สตาร์ค,ดอกเตอร์สเตรนจ์,รี้ด ริชาร์ดเป็นต้น. และหน่วยชิ.ล์.ดได้ประชุมกันว่าฮัลค์นั้นอันตรายเกินที่จะอาศัยอยู่บนโลก จึงได้หลอกล่อให้ดร.แบนเนอร์ไปทำลายดาวเทียมของกองทัพไฮดรา ซึ่งจริงๆแล้วมันคือกระสวยที่หน่วยชิ.ล์.ดคิดจะส่งดร.แบนเนอร์หรือฮัลค์ไปยังดาวที่มีสิ่งมีชีวิตด้อยปัญญา แต่กระสวยส่งไปผิดที่ฮัลค์จึงไปตกที่ดาวที่มีสิ่งมีชีวิตภูมิปัญญาและป่าเถื่อนชื่อว่า" สการ์ " ฮัลค์ได้ถูกพวกชาวสการ์จับตัวไปเป็นทาสสำหรับเป็นกลาดิเอเตอร์เพื่อต่อสู้กับคู่ต่อสู้ในสนามซึ่งเป็นที่นิยมสหรับเรดคิงราชาแห่งสการ์และประชาชนในดาวนี้ ฮัลค์นั้นแข็งแกร่งเกินไปจึงเอาชนะพวกกลาดิเอเตอร์คนอื่นได้อย่างง่ายดายซึ่งซิลเวอร์เซิร์ฟเฟอร์ได้ถูกเรดคิงควบคุม แต่ฮัลค์ก็เอาชนะมาได้และทำให้ซิลเวอร์เซิร์ฟเฟอร์กลับมาเป็นปกติ ซิลเวอร์เซิร์ฟเฟอร์ได้บอกกับฮัลค์ว่าจะพาเขาไปส่งที่ดาวโลกอีกครั้ง แต่ฮัลค์ปฏิเสธ ฮัลค์ได้กลายเป็นที่ชื่นชอบและนิยมในดาวดวงนี้มีทั้งเพื่อนมีทั้งชื่อเสียง แต่ก็มีพวกที่เกลียดชังต้องการจะเอาชนะฮัลค์อย่างราชาเรดคิง ฮัลค์ตั้งกลุ่มของตัวเองชื่อว่าวอร์บาวน์ด เรดคิงได้ส่งไคเอร่าไปกำจัดกลุ่มวอร์บาวน์ด แต่ไคเอร่าได้รู้ว่าเรดคิงนั้นเป็นคนที่ชั่วร้ายจึงกลับใจไปอยู่กับพวกวอร์บาวน์ด ฮัลค์กับพรรคพวกจึงต่อต้านเรดคิง และก่อกบฎจึงทำให้ล้มล้างความเผด็จการของเขา และฮัลค์ก็ได้ถูกสถาปนาเป็นราชาแห่งสการ์คนใหม่แทนเรดคิง ต่อมาไคเอร่ากลายเป็นภรรยาของฮัลค์และมีลูกด้วกันชื่อสการ์ และปกครองดาวดวงนี้อย่างสงบสุขเรื่อยมา
พลังและร่างต่างๆของฮัลค์

ฮัลค์นั้นมีพละกำลังมหาศาลแทบจะแกร่งที่สุดในจักรวาลมาร์เวล ผิวหนังของเขานั้นคงกระพันไม่ว่าจะมีของอะไรที่แหลมๆมาแทงมันก็ไม่ทะลุผิวหนังของฮัลค์ ฮัลค์นั้นกระโดดสูงมากถึงขั้นกระโดดจากพื่นขึ้นสู่สตาร์ค ทาวเวอร์ได้สบายๆและปีนกำแพงขึ้นสู่ที่สูงได้เหมือนสไปเดอร์-แมน นอกจากนี้ยังวิ่งเร็วปราดเปรียวยิ่งกว่าเครื่องบินเจ็ทซะอีก
พลังและร่างต่างๆของฮัลค์ > เกรย์ ฮัลค์

เกรย์ ฮัลค์ (อังกฤษ: Gray Hulk) เป็นร่างแรกของฮัลค์ ซึ่งวิธีการแปลงร่างคือเมื่อตกกลางคืน ดร.บรูซ แบนเนอร์จะกลายร่างเป็นฮัลค์ แต่สมัยก่อนการพิมพ์หนังสือที่มีสีเทาจะเกิดการขัดข้องกับเครื่องจักร สแตน ลีจึงเปลี่ยนสีของฮัลค์จากสีเทาเป็นสีเขียวในภายหลัง
พลังและร่างต่างๆของฮัลค์ > ซาเวจ ฮัลค์

ซาเวจ ฮัลค์ (อังกฤษ: Savage Hulk) เป็นร่างที่2 เกิดจากที่ริค โจนส์ทดลองฉีดสารอะดรีนาลีนเข้าไปในตัวของบรูซ เพื่อรักษาบรูซไม่ให้กลายเป็นฮัลค์ แต่ผลการทดลองผิดพลาด เปลี่ยนวิธีการเปลี่ยนร่างจากการแปลงร่างทุกตอนกลางคืนกลายเป็น เมื่อเขาโกรธร่างกายจะสูบฉีดสารอะดรีนาลีนเข้าไปผสมกับรังสีแกมมาที่อยู่ในตัวเขาจนกลายเป็นฮัลค์สีเขียว
พลังและร่างต่างๆของฮัลค์ > เมิร์ก ฮัลค์

เมิร์ก ฮัลค์ (อังกฤษ: Merged Hulk) เป็นร่างผสานของเกรย์ ฮัลค์และซาเวจ ฮัลค์ มีร่างกายเป็นสีเขียว ร่างกายใหญ่โตขึ้น ฉลาดขึ้น
พลังและร่างต่างๆของฮัลค์ > มาเอสโตร

มาเอสโตร (อังกฤษ: Maestro) เป็นร่างในอนาคตของฮัลค์จากจักรวาล-9200 ซึ่งมีลักษณะเหมือนเมิร์ก ฮัลค์แต่ฉลาด,เจ้าเลห์,แกมโกง,หื่นกาม และมีความป่าเถื่อน,ดุร้ายมากขึ้นกว่าเดิม
พลังและร่างต่างๆของฮัลค์ > คลูห์

คลูห์ (อังกฤษ: Kluh) เป็นร่างที่เกิดจากฮัลค์เกิดบุคลิกที่ตรงข้ามสุดขั้วจากโกรธสุดขีดกลายเป็นเศร้าสุดขีดกลายเป็นคลูห์ ซึ่งมีรูปร่างใหญ่โตมีสีเทาน่าเกลียดน่ากลัวพลังแข็งแกร่งซะยิ่งกว่าฮัลค์ โดยที่มาของชื่อเกิดจากการสลับคำของฮัลค์ไปเป็นด้านตรงข้าม hulk -> kluh
พลังและร่างต่างๆของฮัลค์ > ด็อค กรีน

ด็อค กรีน (อังกฤษ: Doc Green) เป็นร่างที่เกิดจากโทนี่ สตาร์คใส่สารเอ็กซ์ตรีมมิสเข้าไปในสมองของแบนเนอร์ จึงทำให้บุคลิกของฮัลค์เปลี่ยนไป กลายเป็นอสุรกายสีเขียวหัวล้านบุคลิกนักวิทยาศาสตร์
สื่อดัดแปลง > แอนิเมชั่น

เดอะมาร์เวลซูเปอร์ฮีโรส์รายการโทรทัศน์ปีค.ศ. 1966ทุกวันอังคาร จะมีการฉายแอนิเมชั่นเรื่องดิ อินเครดิเบิล ฮัลค์ซึ่งเป็นแอนิเมชั่นที่มีฮัลค์เป็นตัวละครหลักโดยเฉพาะ
ฮัลค์เป็นสมาชิกหลักของทีมอเวนเจอร์สในแอนิเมชั่นดิ อเวนเจอร์ส ศึกฮีโร่ประจัญบานฉายทางดิสนีย์เอ็กซ์ดี
ฮัลค์เป็นสมาชิกหลักของทีมอเวนเจอร์สในแอนิเมชั่นอเวนเจอร์ส แอสเซมเบิลฉายทางดิสนีย์เอ็กซ์ดี
สื่อดัดแปลง > ภาพยนตร์

ฮัลค์นั้นประสบความสำเร็จจนถูกนำมาสร้างเป็นภาพยนตร์โทรทัศน์ฉายทางซีบีเอส จำนวน 5 ฤดูกาล 82 ตอน ระหว่างปี ค.ศ. 1977 ถึง 1982 ในชื่อ"ดิ อินเครดิเบิล ฮัลค์" และสร้างภาพยนตร์โทรทัศน์ภาคต่อ "ดิ อินเครดิเบิล ฮัลค์ รีเทิร์นส" (1988), "เดอะ ไทรอัล ออฟ ดิ อินเครดิเบิล ฮัลค์" (1989) และ "เดอะ เดธ ออฟ ดิ อินเครดิเบิล ฮัลค์" (1990) นำแสดงโดยบิล บิกซ์บีและลู เฟอริโน  และถูกนำมาสร้างเป็นภาพยนตร์อีกสองครั้ง คือ "มนุษย์ยักษ์จอมพลัง" (2003) กำกับโดยหลี่ อัน นำแสดงโดยอีริก บานา  และ "มนุษย์ตัวเขียวจอมพลัง" (2008) นำแสดงโดยเอ็ดเวิร์ด นอร์ตัน และทิม ร็อธลิขสิทธิ์อยู่ในมือของยูนิเวอร์แซลสตูดิโอส์ แต่ภายหลังภาพยนตร์ทั้ง2ภาคล้วนรายได้ไม่ดี ภาคแรกก็ฉายชนกับเอ็กซ์เมน ยูไนเต็ด ส่วนภาค2เอ็ดเวิร์ด นอร์ตันก็ไม่แสดงต่อ จึงทำให้ลิขสิทธิ์การทำหนังของฮัลค์กลับมาหามาร์เวลสตูดิโอส์อีกครั้ง และจะนำฮัลค์มาโผล่ในหนังของซุเปอร์ฮีโร่เรื่องอื่นๆในจักรวาลภาพยนตร์มาร์เวล ซึ่งดร.แบนเนอร์หรือฮัลค์รับบทโดยมาร์ค รัฟฟาโล่
| บท | ภาค> ดิ อินเครดิเบิล ฮัลค์ (1977-1982) | ภาค> ดิ อินเครดิเบิล ฮัลค์ รีเทิร์นส (1988) | ภาค> เดอะ ไทรอัล ออฟ ดิ อินเครดิเบิล ฮัลค์ (1989) | ภาค> เดอะ เดธ ออฟ ดิ อินเครดิเบิล ฮัลค์ (1990) | ภาค> มนุษย์ยักษ์จอมพลัง (2003) | ภาค> มนุษย์ตัวเขียวจอมพลัง (2008) |
| --- | --- | --- | --- | --- | --- | --- |
| ดร.เดวิด แบนเนอร์ | บิล บิกซ์บี | บิล บิกซ์บี | บิล บิกซ์บี | บิล บิกซ์บี | นิค โนลเต |   |
| ดร.บรูซ แบนเนอร์ |   |   |   |   | อีริก บานา | เอ็ดเวิร์ด นอร์ตัน ลู เฟอริโน (พากย์เสียงเดอะฮัลค์) |
| เดอะ ฮัลค์ | ลู เฟอริโน | ลู เฟอริโน | ลู เฟอริโน | ลู เฟอริโน | อีริก บานา | เอ็ดเวิร์ด นอร์ตัน ลู เฟอริโน (พากย์เสียงเดอะฮัลค์) |
| แจ็ก แม็กจี | แจ็ก โคลวิน | แจ็ก โคลวิน |   |   |   |   |
| เบ็ตตี้ รอสส์ |   |   |   |   | เจนนิเฟอร์ คอนเนลลี | ลิฟ ไทเลอร์ |
| นายพลแทเดียส  "ทันเดอร์โบลต์" รอสส์ |   |   |   |   | แซม เอลเลียต | วิลเลียม เฮิร์ต |
| เกลน ทาลบอต |   |   |   |   | จอช ลูคัส |   |
แหล่งข้อมูลอื่น

Hulk ที่เดอะคอมิกส์บุ๊กดีบี
Hulk เก็บถาวร 2016-02-09 ที่ เวย์แบ็กแมชชีน at the Big Comic Book Database
Hulk ที่เว็บไซต์ Curlie
The Incredible Hulk เล่มที่1 (พฤษภ 1962)วาดโดยแจ็ค เคอร์บี้ และ พอล เรนแมน
ฮัลค์ในช่วงแพลนเน็ท ฮัลค์และเวิลด์ วอร์ ฮัลค์
ฮัลค์ในแอนิเมชั่นเดอะมาร์เวลซูเปอร์ฮีโรส์
ฮัลค์ในภาพยนตร์ตั้งแต่ปี1978-2012
ทีโล เคเรอร์

ยัน ทีโล เคเรอร์ (เยอรมัน: Jan Thilo Kehrer; เกิดวันที่ 21 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหลังให้แก่เวสต์แฮมยูไนเต็ดและทีมชาติเยอรมนี เขามีบิดาเป็นชาวเยอรมัน และมีมารดาเป็นชาวบุรุนดี
สโมสรอาชีพ > ชัลเคอ 04

เคเรอร์เป็นผุ้เล่นที่มาจากทีมเยาวชนของชัลเคอ 04 เขาลงเล่นนัดแรกในบุนเดิสลีกาเมื่อวันที่ 6 กุมภาพันธ์ ค.ศ. 2016 ในนัดที่เปิดบ้านเอาชนะเฟาเอ็ฟเอ็ล ว็อลฟส์บวร์ค 3–0 เขาทำประตูแรกให้กับสโมสรเมื่อวันที่ 1 เมษายน ค.ศ. 2017 ในดาร์บี้ถ่านหินที่เขาทำประตูตามตีเสมอโบรุสซีอาดอร์ทมุนท์ในบ้าน 1–1
วันที่ 5 พฤษภาคม ค.ศ. 2018 เขาทำสองประตูให้กับสโมสร ช่วยให้สโมสรจบอันดับที่สองของฤดูกาล 2017–18 จนได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2018–19
สโมสรอาชีพ > ปารีแซ็ง-แฌร์แม็ง

วันที่ 16 สิงหาคม ค.ศ. 2018 มีรายงานว่าเคเรอร์จะย้ายไปปารีแซ็ง-แฌร์แม็งด้วยค่าตัว 37 ล้านยูโร ต่อมาในวันที่ 7 เมษายน ค.ศ. 2019 เขาทำประตูแรกให้กับสโมสรในลีกเอิงนัดที่เสมอกับสทราซบูร์ 2-2 เขาทำประตูที่สองในลีกในนัดที่บุกไปเอาชนะน็องต์ 2–1 เมื่อวันที่ 4 กุมภาพันธ์ ค.ศ. 2020
วันที่ 24 กรกฎาคม ค.ศ. 2020 ในกุปเดอฟร็องส์นัดชิงชนะเลิศ เคเรอร์บาดเจ็บจนถูกแทนที่โดยกอแล็ง ดักบา นัดนั้นปารีแซ็ง-แฌร์แม็งเอาชนะไปได้ 1–0
ทีมชาติ

เคเรอร์เป็นนักฟุตบอลทีมชาติเยอรมนีชุดเยาวชน เขาชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีในปี 2017 และเป็นกัปตันของทีมชาติในนัดที่พบกับคอซอวอ อาเซอร์ไบจาน และอิสราเอล
เคเรอร์ถูกเรียกติดทีมชาติชุดใหญ่เป็นครั้งแรกเมื่อวันที่ 29 สิงหาคม ค.ศ. 2018 ในนัดแรกของยูฟ่าเนชันส์ลีก ฤดูกาล 2018–19 ที่จะพบกับฝรั่งเศส และนัดกระชับมิตรที่จะพบกับเปรู
เกียรติประวัติ

ปารีแซ็ง-แฌร์แม็ง
ลีกเอิง: 2018–19, 2019–20
กุปเดอฟร็องส์: 2019–20
กุปเดอลาลีก: 2019–20
ทรอเฟเดช็องปียง: 2019
เยอรมนีรุ่นอายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
แหล่งข้อมูลอื่น

ทีโล เคเรอร์ เว็บไซต์ fussballdaten.de (เยอรมัน)
ข้อมูลของ ทีโล เคเรอร์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลเวสต์แฮมยูไนเต็ด  |
| --- | --- |
 1 ฟาเบียญสกี  2 จอห์นสัน  3 เครสส์เวลล์  4 ซูมา (c)  5 โซวฟาล  7 วอร์ด-พราวส์  8 ฟอร์นัลส์  9 อันโตนิโอ  10 ปาเกตา  14 คูดุส  15 มัฟโรปาโนส  17 คอร์เน็ต  18 อิงส์  19 อัลบาเรซ  20 โบเวน  21 อ็อกบอนนา  22 เบนรามา  23 อาเรออลา  24 เคเรอร์  27 อะกัรด์  28 โซว์แช็ก  35 แรนดอล์ฟ  33 แอแมร์ซง  49 แอแนง  ผู้จัดการ: มอยส์ 
| ด ค กรายชื่อนักกีฬาทีมชาติเยอรมนี – ฟุตบอลโลก 2022 |
| --- | --- | --- |
|  1 น็อยเออร์ (กัปตัน)  2 รือดีเกอร์  3 เราม์  4 กินเทอร์  5 เคเรอร์  6 คิมมิช  7 ฮาเวิทซ์  8 โกเร็ทซ์คา  9 ฟึลครูค  10 กนาบรี  11 เกิทเซอ  12 ทรัพ  13 มึลเลอร์  14 มูซีอาลา  15 ซือเลอ  16 โคลสเทอร์มัน  17 บรันท์  18 โฮฟมัน  19 ซาเน  20 กึนเทอร์  21 กึนโดอัน  22 แทร์ สเตเกิน  23 ชล็อทเทอร์เบ็ค  24 อาเดเยมี  25 เบ็ลลา-ค็อทชัพ  26 มูกอโก  ผู้ฝึกสอน: ฟลิค  |  1 น็อยเออร์ (กัปตัน)  2 รือดีเกอร์  3 เราม์  4 กินเทอร์  5 เคเรอร์  6 คิมมิช  7 ฮาเวิทซ์  8 โกเร็ทซ์คา  9 ฟึลครูค  10 กนาบรี  11 เกิทเซอ  12 ทรัพ  13 มึลเลอร์  14 มูซีอาลา  15 ซือเลอ  16 โคลสเทอร์มัน  17 บรันท์  18 โฮฟมัน  19 ซาเน  20 กึนเทอร์  21 กึนโดอัน  22 แทร์ สเตเกิน  23 ชล็อทเทอร์เบ็ค  24 อาเดเยมี  25 เบ็ลลา-ค็อทชัพ  26 มูกอโก  ผู้ฝึกสอน: ฟลิค  |  |
ท่อส่งน้ำมันฮับชาน–ฟุญัยเราะฮ์

ท่อส่งน้ำมันในสหรัฐอาหรับเอมิเรตส์
| ท่อส่งน้ำมันดิบอาบูดาบี Abu Dhabi Crude Oil Pipeline خط أنابيب النفط الخام في أبوظبي |
| --- | --- |
ท่อส่งฮับชาน–ฟุญัยเราะฮ์ (ขวา) และท่อส่งน้ำมันดิบตะวันออก–ตะวันตกของซาอุดีอาระเบีย (ซ้าย)
ที่ตั้ง
ประเทศ: สหรัฐอาหรับเอมิเรตส์
จังหวัด: รัฐอาบูดาบี, รัฐฟุญัยเราะฮ์
ทิศทางหลัก: เหนือ–ใต้
จุดเริ่มต้น: ฮับชาน
ผ่าน: ซะวัยฮาน
จุดสิ้นสุด: เมืองฟุญัยเราะฮ์
ข้อมูลทั่วไป
ประเภท: น้ำมัน
เจ้าของ: บมจ. จัดการลงทุนมุบาดะละฮ์ (شركة مبادلة للاستثمار)
ผู้รับจ้าง: บริษัทไชน่าปิโตรเลียมเอ็นจิเนียริ่งแอนด์คอนสตรัคชั่นคอร์ปอเรชั่น (中国石油工程建设有限公司) ผู้รับเหมาช่วง: บริษัทเทคโนเอ็นจิเนียริงเซอร์วิส (ٹیکنو انجینئرنگ سروسز پرائیویٹ لمیٹڈ)
เริ่มก่อสร้าง: 2008
ประจำการ: 2012
ข้อมูลทางเทคนิค
ความยาว: 360 กิโลเมตร (220 ไมล์)
อัตราการส่งจ่ายสูงสุด: 1.5 ล้านบาร์เรล/วัน (~7.5×10 ตัน/ปี)
เส้นผ่าศูนย์กลาง: 48 นิ้ว (1,219 มิลลิเมตร)
จำนวนสถานีสูบจ่าย: 3
สถานีสูบจ่าย: ฮับชาน, ซะวัยฮาน, ฟุญัยเราะฮ์
ท่อส่งน้ำมันฮับชาน–ฟุญัยเราะฮ์ (อังกฤษ: Habshan–Fujairah oil pipeline; อาหรับ: خط أنابيب نفط حبشان الفجيرة) หรือที่เรียกอีกอย่างว่า "ท่อส่งน้ำมันดิบอาบูดาบี (Abu Dhabi Crude Oil Pipeline, ADCOP)" เป็นท่อส่งน้ำมันในสหรัฐอาหรับเอมิเรตส์ โดยเริ่มต้นจากแหล่งน้ำมันบนบกฮับชานในรัฐอาบูดาบีต่อไปยังปลายทางที่เมืองฟุญัยเราะฮ์ริมอ่าวโอมาน
ประวัติ

บริษัทอินเตอร์เนชันแนลปิโตรเลียมอินเวสต์เมนต์ (International Petroleum Investment ปัจจุบันคือ บริษัทจัดการลงทุนมุบาดะละฮ์) เป็นผู้ดำเนินโครงการท่อส่งน้ำมันเพื่อเพิ่มความปลอดภัยในการจัดหาและลดการขนส่งน้ำมันผ่านช่องแคบฮอร์มุซ บริษัทที่ปรึกษาเทโบดิน (Tebodin B.V.) ดำเนินการแนวคิดในการออกแบบโครงการเสร็จสมบูรณ์ในปี พ.ศ. 2549 และทำสัญญาก่อสร้างในปี พ.ศ. 2550 โดยบริษัทไชน่าปิโตรเลียมเอ็นจิเนียริ่งแอนด์คอนสตรัคชั่นคอร์ปอเรชั่น (China Petroleum Engineering and Construction Corporation, 中国石油工程建设有限公司) และบริษัทไชน่าปิโตรเลียมไปป์ไลน์บูโร (China Petroleum Pipeline Bureau, 中国石油管道局工程有限公司) เป็นผู้ดำเนินการก่อสร้างด้วยสัญญาออกแบบ จัดหา และก่อสร้าง ซึ่งทั้งสองบริษัทเป็นบริษัทในเครือของบริษัทไชน่าเนชั่นแนลปิโตรเลียมคอร์ปอเรชั่น (China National Petroleum Corporation, 中国石油天然气集团有限公司) การก่อสร้างท่อส่งน้ำมันเริ่มต้นเมื่อวันที่ 19 มีนาคม พ.ศ. 2551 แล้วเสร็จในเดือนมีนาคม พ.ศ. 2554 อย่างไรก็ตาม การเปิดดำเนินการถูกเลื่อนออกไปหลายครั้ง โดยเริ่มปฏิบัติการในเดือนมิถุนายน พ.ศ. 2555 ท่อส่งน้ำมันเปิดดำเนินการอย่างเป็นทางการเมื่อวันที่ 15 กรกฎาคม พ.ศ. 2555 โดยส่งจ่ายน้ำมันดิบจากแหล่งน้ำมันมัรบานบาบ (Murban Bab oil field, حقل مربان باب النفطي) ให้กับโรงกลั่นน้ำมันปาก-อาหรับ (Pak-Arab Refinery, پاک عرب ریفائنری) เป็นครั้งแรก
คำอธิบายทางเทคนิค

ท่อส่งน้ำมันมีขนาดเส้นผ่าศูนย์กลาง 48 นิ้ว (1,200 มิลลิเมตร) มีความยาว 360 กิโลเมตร (220 ไมล์) โดยเป็นส่วนนอกชายฝั่ง 14 กิโลเมตร (8.7 ไมล์) ท่อส่งน้ำมันจะทอดยาวไปทางตะวันออกของเมืองอาบูดาบี ผ่านเมืองซะวัยฮาน (سُوَيْحَان) และทางตะวันตกของเมืองอัลอีน (ٱلْعَيْن) ท่อส่งน้ำมันนี้มีอัตราการส่งจ่าย 1.5 ล้านบาร์เรลต่อวัน (~7.5x107 ตัน/ปี) โครงการมีมูลค่าประมาณ 3.3 พันล้านดอลลาร์สหรัฐ
ท่อส่งน้ำมันนี้ดำเนินการส่งน้ำมันไปยังโรงกลั่นน้ำมันในเมืองฟุญัยเราะฮ์ รวมถึงไปยังท่าส่งออกน้ำมันฟุญัยเราะฮ์อีกด้วย
ผู้รับเหมาโครงการ

แนวความคิดการออกแบบของท่อส่งดำเนินการโดยบริษัทที่ปรึกษาและวิศวกรรมเทโบดิน (Tebodin Consultants & Engineers) ในขณะที่การออกแบบวิศวกรรมเบื้องต้นดำเนินการโดยบริษัทวอเล่ย์พาร์สันส์ (Worley Parsons) และบริษัทเพนสเพน (Penspen) ดำเนินการออกแบบรายละเอียดและวิศวกรรม รวมถึงความช่วยเหลือในการจัดการโครงการและการก่อสร้าง การประเมินผลกระทบต่อสิ่งแวดล้อมดำเนินการโดยบริษัทยูอาร์เอสคอร์ปอเรชั่น (URS Corporation) การสำรวจภูมิประเทศดำเนินการโดยบริษัทแม็ปส์จีโอซิสเต็ม (Maps Geosystems) และการสำรวจธรณีเทคนิคดำเนินการโดยบริษัทฟูโกรมิดเดิลอีสต์ (Fugro Middle East FZE) และบริษัทศูนย์การศึกษาวิศวกรรมอาหรับ (Arab Centre for Engineering Studies) บริษัทวิศวกรรมที่ปรึกษาไอแอลเอฟ (ILF Consulting Engineers) ได้รับการแต่งตั้งให้เป็นที่ปรึกษาการจัดการโครงการ และสัญญาออกแบบ จัดหา และก่อสร้าง (EPC) ดำเนินการโดยบริษัทไชน่าปิโตรเลียมเอ็นจิเนียริ่งแอนด์คอนสตรัคชั่นคอร์ปอเรชั่น (China Petroleum Engineering and Construction Corporation) และบริษัทฟานออร์ด (Van Oord) ติดตั้งท่อส่งน้ำมันนอกชายฝั่งความยาวประมาณ 13 กิโลเมตร (8.1 ไมล์)
ถังเก็บน้ำมันที่ท่าขนส่งฟุญัยเราะฮ์สร้างโดยบริษัทเบลเลลีเอ็นเนอร์จี (Belleli Energy CPE) ของอิตาลี ระบบท่าเทียบเรือจัดทำโดยบริษัทบลูวอเตอร์เอ็นเนอร์จีเซอร์วิส (Bluewater Energy Services B.V.) ระบบไฟฟ้าส่วนควบของท่อส่งได้รับการออกแบบและจัดหาโดยบริษัทเอบีบี (ABB) บริษัทซีเมนส์ (Siemens) ร่วมกับบริษัททรีดับเบิลยูเน็ตเวิร์ค (3W Networks) ออกแบบและดำเนินการด้านวิศวกรรม จัดหา และก่อสร้างระบบควบคุมและความปลอดภัยแบบบูรณาการ รวมถึงขอบเขตด้านงานโทรคมนาคม ท่อส่งจัดหาโดยบริษัทซูมิโตโม (Sumitomo), บริษัทซัลทซ์กิทเทอร์ (Salzgitter AG) และบริษัทจินดาล ซอว์ (Jindal SAW) การรับรองทางเทคนิค ความเสี่ยงและความปลอดภัย การจัดการทรัพย์สิน และการตรวจสอบทางอุตสาหกรรมดำเนินการโดยบริษัทแกร์มานิชเชอร์ ลอยด์ (Germanischer Lloyd SE) หลังจากการทดสอบระบบแล้วบริษัทซีเมนส์ (Siemens) จะให้บริการบำรุงรักษาสำหรับระบบอัตโนมัติ ระบบควบคุม และโทรคมนาคม
โรงเรียนสันติราษฎร์วิทยาลัย

| โรงเรียนสันติราษฎร์วิทยาลัย Santirat Witthayalai School> ที่ตั้ง |
| --- | --- |

บ้านเลขที่ 332 ถนนศรีอยุธยา แขวงทุ่งพญาไท เขตราชเทวี, กรุงเทพมหานคร, 10400  ประเทศไทย
ข้อมูล
ชื่ออื่น: ส.ล. / SL
ประเภท: โรงเรียนรัฐบาล
คำขวัญ: ปญฺญา โลกสฺมิ ปชฺโชโต   ปัญญาเป็นแสงสว่างในโลก   ประพฤติดี เรียนดี มีวินัย ใจกตัญญู รู้หน้าที่
ก่อตั้ง: 7 กรกฎาคม พ.ศ. 2518
รหัส: 1000103702
ผู้อำนวยการ: บุณยพงศ์ โพธิวัฒน์ธนัต (รักษาการ)
ชั้นเรียนที่เปิดสอน: ม.1 - ม.6
สี:  1  1 เลือดหมู - ดำ
เพลง: มาร์ช สันติราษฎร์
เว็บไซต์: http://www.str.ac.th
(กรุงเทพมหานคร)
โรงเรียนสันติราษฎร์วิทยาลัย โรงเรียนในเขตกรุงเทพมหานคร เป็นโรงเรียนสหศึกษา เปิดสอนในชั้นมัธยมศึกษาตอนต้น และชั้นมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ